WEKASANE” Limrahipun, tiyang menika, ing samukawisipun prekawis, nggadhang mimpang (menang), boten purun kawon (kalah). Awit, menang menika caket kaliyan kamulyan. Lan kamulyan menika kaprahipun caket kaliyan kabagyan. Pramila, unen-unen “wani ngalah luhur wekasane” menika asring tinampik dening akathah. Sedhengipun ingkang menang kemawon sok kalamangsa boten pikantuk kaluhuran, menapa malih ingkang kalah. Mekaten pemanggih saking sawetawis tiyang. Mila inggih pemanggih ingkang pinanggih ing nalar. Jer, kaprahipun ingkang kelampahan inggih kados mekaten. Boten klentu menawi ing wekdal samenika sampun wonten ingkang damel unen-unen minangka tetandhingan, inggih menika “wani ngalah gedhe rekasane”. Ateges, masyarakat samenika, sawetawis kathah, sampun boten purun ngugemi sikep wani